google/wiki40b huggingface dataset:
Takahashi Korekiyo

Liv og virke

Takahashi var kjent som en ekspert på finans og økonomi i løpet av sin lange politiske karriere. Takahashi ble født i Edo (dagens Tokyo) som den illegitime sønnen til en hoffmaler. Han studerte engelske språk og amerikansk kultur på en privat skole som ble drevet av misjonæren James Hepburn, og han dro utenlands for å studere i London i England. Etter at han kom tilbake til Japan fra England, ble Takahashi den første rektoren ved Kyōritsu Gakkō videregående skole som ligger i Tokyo, (dagens Kaisei videregående skole) og samtidig arbeidet han som statlig byråkrat på et lavere nivå innenfor det japanske utdanningsdepartementet. Senere fikk han seg en ministerpost innenfor Landbruks- og handelsdepartementet.
Takahashi hjalp til med å organiserte det nye patentsystemet i Japan. På et tidspunkt sa han opp alle sine offentlige stillinger og reiste til Peru for å starte sin egen bedrift, men dette foretaket mislyktes. Takahashi ble ansatt i Japans bank i 1892, og hans talenter ble snart anerkjent på et høyere nivå, idet han ble utpekt som den neste visepresidenten i den samme banken, i 1898. 
I 1913 ble Takahashi utnevnt til finansminister av statsministeren Yamamoto Gonnohyoe og han ble medlem av det politiske partiet Rikken Seiyūkai. Takashi ble også utnevnt til finansminister av statsminister Hara Takashi og hans nye regjering i 1918. Da Hara Takashi ble utsatt for et attentat og ble myrdet i 1921 ble Takahashi valgt ut til å etterfølge ham som den andre kristne statsministeren noensinne i Japan.
Men Takahashi satt i statsministerembetet i mindre enn sju måneder, hovedsakelig på grunn av hans manglende evner til å kontrollere de ulike fraksjonene innenfor eget parti, og hans mangel på sin egen maktbase innenfor dette partiet. Etter sin fratredelse som statsminister, beholdt Takahashi fremdeles stillingen som president for partiet. Da Kato Takaaki ble valgt til den neste statsminister og etablerte sin egen koalisjonsregjering i 1924, valgte Takahashi å ta imot en stilling innenfor landbruks- og handelsdepartementet. Han trakk seg som president fra det politiske partiet Rikken Seiyūkai i 1925. 
Takahashi fortsatte å tjene som finansminister under administrasjonene til de neste statsministerne Tanaka Giichi (1927–1929), Inukai Tsuyoshi (1931–1932), Saito Makoto (1932–1934) og Okada Keisuke (1934–1936). Til tross for hans betydelige suksess med å bekjempe bivirkningene av den store depresjonen og den påfølgende verdensomspennende finanskrisen som begynte på Wall Street i 1929, så gjennomførte han en finanspolitikk som innebærer en kraftig reduksjon av militære utgifter som gjorde at han fikk seg mange fiender innenfor det japanske militære, og han var blant dem som ble drept av en gruppe opprørske offiserer, den 26. februar 1936.
Folda (Nordland)

Geografi

Folda har innløp ved Helløya, midt mellom Kjerringøy og Steigenhalvøya. Sørvest for Helløya ligger ligger Karlsøyvær - og rett vest Slovær - i et område vernet som naturreservat. Karlsøyfjorden er et sund som kommer inn sør for Helløya fra Vestfjorden.
Eidetinden ved Kjerringøy, som det høyeste punktet langs selve Folda, er 1 020 meter over havet.

Bosetninger

Laukvika i Steigen er den eneste bosetningen på nordsiden av Folda, mens det på sørsiden strekker seg en nesten sammenhengende bebyggelse nord- og sørover fra Kjerringøy.
Leptorhyparus

Utseende

En liten (2,3 - 2,6 millimeter), slank, blank, brunlig gjødselbille. Hodet er kort og bredt. Pronotum er avrundet firkantet med en bred tverrfure et godt stykke foran midten. Pronotum har fem lave, på toppen rundete lengderibber. På dekkvingene er annethvert mellomrom mellom punktstripene hevet og nedsenket. I spissen er det en kraftig knøl, det tredje mellomrommet har også en dusk av børster. Beina er nokså korte og spinkle.

Levevis

I alle fall noen av Rhyparini lever sammen med termitter. De voksne billene kommer ofte til lys om natten.

Utbredelse

Arten lever i Mellom-Amerika.
Bothriospila

Utseende

Middelsstore til nokså store, avlange, lysbrune eller brunrøde trebukker med lyse flekker. Antennene er tynne og mye lengre enn kroppen. Pronotum er bredere enn langt, med en spiss pigg midt på hver sidekant. Dekkvingene er parallellsidige, bakerst med en skarp pigg.

Utbredelse

Slekten forekommer i Brasil og Paraguay.
Ansiktet på Mars

Ansiktet på Mars, også kalt Mona Lisa fra Mars eller Cydonia Mensae, er en 1 600 meter lang formasjon funnet på planeten Mars med nese, munn, øyne og en tosidig symmetri som gjør at den er slående lik et menneskeansikt. Formasjonen ble oppdaget den 20. juli 1976 da instrumentseksjonen til marssonden Viking 1 landet på Mars og sendte bilder til jorden. Flere mente dette kunne skylde lysforholdene, men en rekke bilder ble tatt fra forskjellige vinkler som viste at ansiktet var en realitet. Vincent DiPetro og Gregory Molenaar benyttet datateknologi for få frem detaljer ved bildene. I 1988 skrev de følgende i en rapport: «vårt standpunkt er at trekkene ikke virker naturlige og at det er nødvendig med mer forskning … Vi ønsker en vitenskapelig granskning av bildene velkommen, og vi imøteser flere data fra fremtidige romfartsprosjekter.»
Likheten satte fart i konspirasjonsteoriene om intelligent liv på planeten og hvorvidt konturene kunne være spor etter en sivilisasjon. Spekulasjonene fortsatte til tross for at ferske bilder fra ekspedisjonen Mars Exspress i 2008 konkluderte med at det måtte ha vært bestemte lys- og værforhold som ga inntrykk av et ansikt.
CAVEman

CAVEman er en 4D høyoppløselig modell av et menneske laget ved Universitetet i Calgary. Den befinner seg i en kubisk kunstig virkelig-rom, hvor modellen projiseres fra gulvet og alle fire vegger. CAVEman er den første slike modellen som er framstilt med tanke på forskning og utdanning. Modellen er ment å brukes til medisinsk forkning og modellereing, der effekten av medisinske fenomener med genetiske komponenter, slik som kreft, sukkersyke og Alzheimers sykdom kan studeres virtuelt. Det høyoppløslige hologramet kan skaleres opp og ned i størrelse for å studere prosesser på mikronivå.
Slaget ved Bound Brook

Bakgrunn

Våren 1777 var britiske styrker forsterket med hessere stasjonert i New Brunswick, New Jersey. De gjennomførte forsyningsraid mot lokale mål i området med liten suksess. George Washington holdt på denne tiden hæren sin nord for Morristown. Av hans sørlige utposter ved Raritan-elva som var nærmest de 17 000 britene, var garnisonen på rundt 500 menn ved Bound Brook under general Benjamin Lincoln. Da det viste seg at strategien med samling av forsyninger viste seg å være mislykket, bestemte William Howe og Charles Cornwallis seg for å ta garnisonen ved Bound Brook.

Slaget

Under kommando av Cornwallis ble 4000 briter og hessere brukt i et firdelt overraskelsesangrep mot garnisonen. To grupper marsjerte nordover på begge sidene av Raritan, mens en tredje kontingent krysset elven lenger oppe for å angripe fra vest. Den fjerde gruppen beveget seg fra øst for å blokkere den potensielle retrettruten for amerikanerne. De fremste troppene til Hessian Field Jaeger Corps under oberst Johann Ewald møtte til å begynne med intens motstand fra amerikanere på Raritans venstre bredd. Kort tid etter krysset den britiske hovedkontingenten Queen's Bridge til den venstre bredden og gikk inn i Bound Brook. De amerikanske styrkene ble overrumplet og flyktet. General Lincoln unnslapp såvidt og «tok ikke med seg sine klær.» Britenes fjerde kolonne som kom fra øst langs Watchung-fjellene kom for sent til å hindre amerikanernes retrett, men klarte likevel å ta mange menn til fange.

Resultat

Lord Howe rapporterte at rundt 30 amerikanere var blitt drept og 80-90 tatt til fange. General Lincoln på sin side rapporterte at 60 av hans menn var blitt drept eller såret. På den britiske siden ble en soldat drept. Britene tok også kanoner, ammunisjon og forsyninger, plyndret Bound Brook, men returnerte samme dag til New Brunswick. Om kvelden okkuperte den kontinentale arméen under general Nathanael Greene Bound Brook igjen.

Etterspill

Til tross for at amerikanerne ble overrasket av en overveldende styrke, utnyttet ikke britene sin fordel, men returnerte til New Brunswick. Dermed ble dette en overfladisk seier. Washington innså at Bound Brook var et vanskelig sted å forsvare og 28. mai flyttet han hæren sin fra Morristown til den første leiren i Middlebrook, rett nord for Bound Brook. Den nye leiren lå godt beskyttet mellom den første og andre fjellrekken i Watchung-fjellene. Fra toppen av fjellene kunne vaktpostene hans overvåke britenes bevegelser og stgyrkene hans kunne fortsette å trakassere og forstyrre fiendens forsyningslinjer. Til slutt endret britene operasjonsmålet sitt, forlot New Brunswick, gikk om bord i skip og seilte sørover for å angripe Philadelphia.
Nordhordland og Gulen Interkommunale Renovasjonsselskap

Nordhordland og Gulen Interkommunale Renovasjonsselskap IKS (NGIR) er et selskap som ble etablert i 1981. Selskapet er ansvarlig for innsamling og videre behandling av alt avfall i kommunene Austrheim, Fedje, Gulen, Lindås, Masfjorden, Meland, Modalen, Radøy og Solund.
Sør-Koreas astronautprogram

Korea Space Center

Sør-Korea skal i løpet av året ferdigstille Korea Space Center i Goheung i Sør-Jeollaprovinsen.
Trønnes

Trønnes (lokal uttale: Trønns) er ei grend i Stor-Elvdal i Hedmark fylke. Det er ca. 100 husstander på Trønnes. Norges første aldershjem, Nystu-Trønnes, er i dag musuem og samlingspunkt på Trønnes. På naboeiendommen er det butikk, Nærbutikken, og Trya Camping. Trya er ei god fiskeelv som renner ut fra Trytjønnet ved Vinjevegen og ut i Glomma nedenfor Trya Camping.
På Trønnes ligger Midt-Østerdal videregående skole avdeling Nordstumoen. Dette er en internatskole som ble startet på slutten av 1960-tallet. Nordstumoen gård ble gitt som gave til staten av siste gårdseier, Guri Lindvik. I mange år ble skolen drevet som skole for «evneveike gutter og jenter». Hovedbygningen ble totalrestaurert i 1972 etter en brann.
Lokalet Noren og festplassen Paviljongen er to sentrale samlingspunkter på Trønnes fra gammel tid. Riksvei 3 går gjennom Trønnesgrenda mens Glomma renner langsomt forbi ved siden av. Det er avkjøring til Vinjevegen og videre til Friisvegen fra Trønnes.
Charters Towers

Historie

Byen ble grunnlagt på 1870-tallet, etter at den 12 år gamle aboriginer-gutten Jupiter Mosman ved en tilfeldighet oppdaget gull ved Towers Hill på julaften 1871. Jupiter var med en liten gruppe prospektere på leting etter gull, inkludert Hugh Mosman, James Fraser og George Clarke. Hestene deres ble skremt og rømte etter et lynnedslag, og mens han lette fant Jupiter både hestene og en gullklump i en bekk ved foten av Towers Hill. Charters kommer fra gullkommisjonæren W.S.E.M. Charters. Alt i alt ble det utvunnet gull fra ti større gullrev i området.
Under boom-årene mellom 1872 og 1899 hadde Charters Towers endog sin egen aksjebørs. En jernbane mellom Charters Towers og kystbyen Townsville ble fullført i desember 1882. På denne tiden hadde byen rundt 30 000 innbyggere, og Charters Towers var Queenslands nest største by, etter Brisbane. Byen fikk også kallenavnet «The World», da det ble sagt at alt man kunne ønske kunne man få i «the Towers», så det var ingen grunn til å dra andre steder.
Innen 1917 hadde gullgruvene blitt uøkonomiske. Under første verdenskrig var det vanskelig å finne arbeidskraft, og etterhvert som gruvene ble drevet dypere oppsto problemer med ventilasjon og vannforsyning. En lignende nedgang i produksjonen fant sted i de fleste australske gullgruver, hvor økende kostnader og en fast gullpris medførte redusert lønnsomhet. Byen gikk inn i en lang periode med relativ stagnasjon og det ble ikke gjort noen videre utvikling av gruvene.
Gullfeltene i Charters Towers produserte over 200 tonn gull fra 1871–1917. Gullet er konsentrert i årer og var Australias rikeste større gullfelt, med et gjennomsnittlig gullinnhold på 34 gram per tonn. Dette var nesten det dobbelte av gruvene i Victoria og nesten 75% høyere enn gruvene i Kalgoorlie i Vest-Australia på den tid.

Økonomi

Charters Towers er et regionalt senter innen gruveindustri, kjøttindustri og utdanning, spesifikt internatskoler for barn fra fjerntliggende bosetninger i området.

Gruvedrift

Det er estimert at det finnes mer gull igjen under bakken enn det som ble utvunnet i gullrushet. På 1970- og 1980-tallet ble flere hundre separate gruvetillatelser, som dekte et område på 200 kvadratkilometer, konsolidert av James Lynch, og i 1993 ble selskapet Citigold notert på den australske børsen. Etter 89 år ble gruvene gjenåpnet av Citigold, og gull ble i november 2006 igjen produsert fra Warrior Mine fire kilometer sørøst for byen. Citigold har kunngjort planer om å åpne tre gruver direkte under byen for å utvinne 250 000 unser per år.

Klima

Charters Towers ligger rundt 300 meter over havet og rundt 100 kilometer fra kysten, men dette har en merkbar effekt, med lavere luftfuktighet og større temperaturvariasjoner enn i kystbyen Townsville.
Ravi Jakhotia

Ravi Jakhotia også kjent under artistnavnet DJ Ravi Drums er en amerikansk trommeslager.

Bakgrunn

Jakhotia ble født i New York av foreldre som immigrerte til USA fra India. Han flyttet til Houston da han var syv, og igjen til Tampa i Florida som tolvåring, hvor han vokste opp og gikk på Chamberlin High School. Han flyttet som voksen til Los Angeles, giftet seg og fikk en sønn.

Crimson Glory

Jakhotia erstattet Dana Burnell på trommer i Crimson Glory i 1991 etter at sistnevnte sluttet i 1989. Han deltok på musikkalbumet Strange and Beautiful som ble utgitt samme år. Bandet ble så satt på pause en stund, og sammen med Jon Drenning og Jeff Lords startet de bandet Crush, som senere ble til Erotic Liquid Culture. Da Crimson Glory startet opp igjen senere for å gi ut neste album var Jakhotia ikke med.

DJ Ravi Drums

Han har i senere tid hatt en karriere som DJ-trommeslager, og var musikkprodusent og trommeslager i NBC TV-serien «Howie Do It». Han opptrådte på Oscar-utdelingen i 2009, og har blant andre opptrådt sammen med Paula Abdul, Ricky Martin, Will Smith, Bill Clinton og Black Eyed Peas. Han spilte på nyttårsaften 2002 på The Playboy Mansion.
Åkers styckebruk

Åkers styckebruk er et tettsted i Strängnäs kommune i Södermanlands län i Södermanland i Sverige. I 2010 hadde tettstedet 2 891 innbyggere.
Navnet kommer fra av at det var produksjon av kanoner og kanonkuler fra 1500-tallet og fremover. På stedet kom det senere også en fabrikk som produserte krutt, denne var virksom frem til 1993.
Dicronocephalus bourgoini

Utseende

En middelsstor (20-30 millimeter), grågult bestøvet gullbasse, bunnfargen er brunrød til svart. Den mørke grunnfargen er synlig på en  midtstripe på hodet, på to smale lengdestriper på den fremre delen av pronotum og på smale flekker ved "skuldrene" og spissen på dekkvingene. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner). Beina, særlig forbeina, er lange. Beina er brunrøde.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt på Taiwan.
Barne- og ungdomsarbeider

Barne- og ungdomsarbeider er en person som arbeider med ulike pedagogiske tilbud for barn og ungdom, med det formål å styrke barn og unges selvfølelse og identitet.

Yrkesutøvelse

Barne- og ungdomsarbeideren jobber på mange arenaer, blant annet i barnehager, barneparker, skoler, skolefritidsordninger, fritidsklubber, andre forbyggende tiltak, samt i kommunale etater.
For å arbeide med barn og unge under 18 år kreves politiattest som viser at man ikke er siktet, tiltalt eller dømt for overgrep mot barn.
USAs vestkyst

USAs vestkyst eller Vestkysten (engelsk: West Coast) er den delen av USAs kyst hvor den vestlige delen av USA møter Stillehavet. I det kontinentale USA er det de fire delstatene Alaska, Washington, Oregon og California som ligger langs Vestkysten. Delstaten Alaska er adskilt fra resten av USA av Canada og Hawaii, som ligger sørvest for California, ligger omtrent midt i Stillehavet mellom Oseania og Nord-Amerika. Flere store byer som Seattle i Washington og San Francisco, San Jose, Los Angeles og San Diego i California ligger langs USAs vestkyst. 
Ved byen Seattle i Washingron ligger sundet Puget Sound, hvor det ligger flere øyer. Ved byen San Francisco i California ligger sundet Golden Gate som forbinder San Francisco-bukta med Stillehavet. Utenfor Los Angeles-området i California ligger øygruppen Kanaløyene. Delstaten Hawaii består av Hawaiiøyene, med 8 store øyer og flere mindre øyer og atoller. Utenfor delstaten Alaska helt i nord ligger øygruppen Aleutene utenfor Alaskahalvøya. Nedover langs Alaskas kyst ligger det flere store øyer. I den sørøstlige delen av Alaska ligger øygruppen Alexanderøyene.
Girl Happy (band)

Girl Happy er en norsk popgruppe som ble kjent da de deltok i Melodi Grand Prix 2011 med låten «SOS» i semifinalen i Skien.
Parademostis

Utbredelse

Slekten lever i Afrika.
Observatoriet

De som holdt hus her

Etter å ha vært lokale for Norsk musikksamling fra 1965—1999, har bygningen også huset Universitetet i Oslos Senter for Ibsenstudier. Dette senteret er i dag lokalisert ved HF-fakultetet på Blindern, Henriks Wergelands hus. Etter restaureringen i 2011 ble Observatoriet et realfagssenter for Oslos skolebarn.
Den mest spennende personligheten som har bebodd Observatoriet er kanskje likevel Aasta Hansteen, professor Christopher Hansteens datter. Til tross for danske aner, insisterte hun på å skrive nynorsk og hadde en feministisk kampsak om at kvinner skulle kunne gå alene på restaurant. Hun var kunstmaler, kvinnesakskvinne og nynorskforkjemper. Observatoriet var i professor Hansteens tid (1784–1873) et viktig møtested for Christianias intellektuelle.

Værstasjon

Meteorologisk institutt drev værobservasjoner på stedet i perioden 1877 til 1937. Norgesrekorden for høyeste temperatur i juli (35,0 °C) ble satt på Observatoriet 21. juli 1901.
Lagtingsvalget på Færøyene 1928

Lagtingsvalget på Færøyene 1928 ble avholdt 23. januar 1928.
Javnaðarflokkurin stilte til valg for første gang.
Veidnes

Veidnes er ei bygd i Lebesby kommune i Finnmark. Det er det eneste bebodde stedet på vestsiden av Laksefjorden, og er trolig det stedet i Norge som har lengst vei til kommunesenteret, ca. 265 km til Kjøllefjord. (det er 51 km med båt)
Veidnes har ca. 50 innbyggere. Næringslivet i bygden består av fiske og hold av storfe og sau. Naturen er en del av et våtmarksområde med bjørkeskog, myrer, og spesielt rikt fugleliv.
Vasspest

Beskrivelse

Vasspest er en undervannsplante tilhørende langskuddsplantene (elodeidene). Den opptrer både som korte, ugreinete skudd og lange, forgreinete skuddvaser. Planten kan strekke seg fra bunnen opp til vannoverflaten fra 2-3 meters dyp (maksimalt 8 meter) og kan være rotfestet eller frittflytende. Ved gode næringsforhold og kraftig vekst kan den danne tette skuddmatter i overflaten. Skuddmattene kan videre bli kraftig begrodd av trådalger. Planten sprer seg ved skuddfragmentering (avrevne deler vokser ut til nye planter).
Skuddene er mørkegrønne og kan minne om en piperenser i fasong. Den har tette bladkranser med tre langstrakt ovale blader
i hver krans. Planten blomstrer på sensommeren, og blomsten er den eneste delen av planten som stikker over vann.

Annet

I Norge ble vasspest første gang introdusert i Østensjøvannet i 1925. Der holdt den seg lenge, inntil den i slutten av 1950-åra spredte seg til Jarenvatnet på Hadeland. Derfra spredte arten seg raskt til Drammensvassdraget, og fra 1960-tallet og framover har man regnet med at arten har spredt seg til cirka femten nye lokaliteter årlig.
Man regner med at arten kan være spredt til omkring 60 innsjøer og 13 mindre elvestrekninger i Norge, for det meste på Østlandet. Den er imidlertid kjent langs hele kysten til Rogaland, der minst fire vann er invadert. Den finnes nå også i Trøndelag, blant annet på Frosta.
På Ringerike er det registrert at svaner beiter på vasspest og bidrar til plantens tilbakegang, men i hvilken grad vet man ikke sikkert. På 1980-tallet kunne man imidlertid se opp mot 1 000 svaner som beitet på vasspest i Steinsfjorden (del av Tyrifjorden i Buskerud) samtidig, og siden dette fenomenet startet har fjorden fått halvert biomassen med vasspest, samtidig som det er registrert langt færre svaner der i senere år. Det kan altså tyde på at det er en sammenheng mellom vasspestens biomasse og antallet svaner i innsjøen.
Vasspest står på norsk svarteliste over uønskede arter i landet.
I februar 2009 ble det forbudt å importere, omsette, holde og sette ut vasspest i Norge. Forbudet gjelder også den beslektede arten smal vasspest.
Kommunal vei 914 (Nordland)

Kommunal vei 914 (Kv914) i Nordland går mellom Kråkhaugen og Verhalsen i Bø. Veien er 4,1 km lang og har grusdekke. Nordland fylkesting har vedtatt at veien skal opprustes og få asfaltdekke i løpet av 2015 og 2016. Veien hadde tidligere betegnelsen fylkesvei 914 og har blitt omklassifisert til kommunal vei.
Værlebukta

Værlebukta er ei bukt i Moss kommune i Østfold. Den ligger mellom Jeløya og fastlandet på sørsiden av kanalen. Sundet som skiller Jeløya fra fastlandet på nordsiden av kanalen heter Mossesundet.
I 1919 vedtok bystyret at videre utbygging av hovedhavnen skulle skje ved Værla som med det ble kallenavnet på landområdene ved Værlebukta og hvor Moss Havn har sitt tilholdsted i dag
Røyneberg skole

Røyneberg skole er en offentlig barneskole i Sola kommune. Bokmål er skolen sitt hovedmål. Skolen har 26 lærer og ca. 300 elever fordelt på de sju trinnene fra 1. til 7. klasse. Skolen ligger på Røyneberg.
Strandhugget

Strandhugget er et tettsted i Norrköping kommune i Östergötlands län i Östergötland i Sverige. I 2010 hadde tettstedet 261 innbyggere.
Benito Lorenzi

Karriere

I 1947 gikk Lorenzi fra Empoli til Inter, som han vant Serie A med i både 1953 og 1954. Som landslagsspiller fikk han 14 landskamper for Italia, og scoret fire mål. Han spilte på øverste nivå i Italia til 1956.
Skedsmo skolekorps

Historie

Skedsmo guttemusikk ble stiftet 24.august 1949 og bestod den gang av 14-15 gutter fra femte klasse. Skedsmo guttemusikk ble etterhvert Skedsmo skolekorps og holdt til på Sten-Tærud skole. Korpset hadde også medlemmer fra Asak skole.
Åsenhagen skolekorps ble stiftet i 1972.
Skedsmo og Åsenhagen skolekorps var to selvstendige organisasjoner frem til 1999. Skedsmo og Åsenhagen skolekorps ble da fusjonert til et korps med Skedsmo og Åsenhagen skolekorps som navn. I 2000 ble navnet på korpset endret til Skedsmo skolekorps.
I 2012 ble det vedtatt en organisasjonsmodell der Skedsmo skolekorps er morselskapet og Skedsmo skolemusikk og Skedsmo drill er datterselskaper.
Grini

Grini er en tettbebyggelse i østre Bærum i Akershus fylke. Strøket er en del av den sammenhengende bebyggelsen som strekker seg fra Oslo mot vest.
Navnet kommer av norrønt Grǫnin, av trenavnet gran, og vin, 'naturlig eng'.
Inne i Bærumsmarka, rundt tre kilometer nordvest for Grini og en–to kilometer fra Østerås, ligger Ila landsfengsel og sikringsanstalt, som ble opprettet som Grini fangeleir av tyskerne under andre verdenskrig. Leiren ble utviklet fra det opprinnelige påbegynte, men ikke åpnede kvinnefengselet som ble bygget på grunnen til Nordby gård, og er slik ikke en del av Grini-strøket.
På Grini lå også Grini stasjon, som var holdeplass på Røabanen fra 1948 til 1995, og inntil denne et teglverk og «Negerlandsbyen». Negerlandsbyen var et kallenavn på et typehus-strøk bygget av Selvaag rundt 1965 hvor alle husene var beiset svarte.
Den gamle Grini gård ble krongods da reformasjonen ble innført. Seinere ble gården privat og fram til 1854 en del av Bogstad gård lenger øst. Grini gård hadde i tillegg til teglverket også mølle, sagbruk og kalkbrenneri. Grini ble utbygd med bolighus etter den andre verdenskrig.